ai4bharat/Pralekha huggingface dataset:
మహిళా, శిశు అభివృద్ధి మంత్రిత్వ శాఖ
ముంబైలో మంగళవారం జరగనున్న 6 రాష్ట్రాల/కేంద్రపాలిత ప్రాంతాల పశ్చిమ ప్రాంత జోనల్ సమావేశానికి అధ్యక్షత వహించనున్న కేంద్ర మహిళా శిశు అభిరుద్ది శాఖ మంత్రి శ్రీమతి జుబిన్ ఇరానీ
పోషకాహార లోప సమస్యలను పరిష్కరించేందుకు, మహిళలు-పిల్లల అభివృద్ధి, సాధికారత, రక్షణ కోసం వ్యూహాత్మక జోక్యాలపై జోనల్ సమావేశాల ద్వారా రాష్ట్ర ప్రభుత్వాలు/కేంద్ర పాలిత ప్రాంతాల అడ్మినిస్ట్రేషన్లు, వాటాదారులతో విస్తృత అవగాహన దిశగా సమాలోచనలు
కేంద్ర మహిళా, శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ మంగళవారం అంటే 2022 ఏప్రిల్ 12న ముంబైలో రాష్ట్ర/యూటీ ప్రభుత్వాల పశ్చిమ ప్రాంతీయ భాగస్వాముల జోనల్ కాన్ఫరెన్స్కు అధ్యక్షత వహిస్తారు. మహారాష్ట్ర, రాజస్థాన్, గోవా, గుజరాత్, మధ్యప్రదేశ్, దాద్రా & నగర్ హవేలీ, డామన్ & డయ్యూ సమావేశంలో పాల్గొంటాయి. ఇటీవల ప్రారంభించిన 3 మిషన్లు- పోషణ్ 2.0, వాత్సల్య, శక్తి వాంఛనీయ ప్రభావాన్ని నిర్ధారించడానికి, మహిళా, శిశు అభివృద్ధి మంత్రిత్వ శాఖ దేశంలోని ప్రతి ప్రాంతంలోని రాష్ట్ర ప్రభుత్వాలు, వాటాదారులతో జోనల్ సంప్రదింపుల సమావేశాలను ప్రారంభించింది. ముంబైలో జోనల్ సమావేశం సిరీస్లో నాల్గవది. అటువంటి మొదటి సమావేశం ఏప్రిల్ 2న చండీగఢ్లో, రెండవది ఏప్రిల్ 4న బెంగళూరులో, మూడవది ఏప్రిల్ 10, 2022న గౌహతిలో జరిగింది.
భారతదేశ జనాభాలో 67.7% ఉన్న మహిళలు, పిల్లల సాధికారత, సురక్షితమైన వాతావరణంలో వారి ఆరోగ్యకరమైన అభివృద్ధికి భరోసా ఇవ్వడం దేశం స్థిరమైన, సమానమైన అభివృద్ధికి, పరివర్తనాత్మక ఆర్థిక, సామాజిక మార్పులను సాధించడానికి కీలకమైనది. ఈ లక్ష్యాన్ని సాధించడానికి, ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఇటీవలే మంత్రిత్వ శాఖ మూడు ముఖ్యమైన గొడుగు పథకాలను మిషన్ మోడ్లో అమలు చేయడానికి ఆమోదించింది, అవి మిషన్ పోషణ్ 2.0, మిషన్ శక్తి, మిషన్ వాత్సల్య. ఈ 3 మిషన్లు 15వ ఫైనాన్స్ కమిషన్ కాలంలో 2021-22 నుండి 2025-26 వరకు అమలు జరుగుతాయి. అంబ్రెల్లా మిషన్ల క్రింద ఉన్న పథకాలు కేంద్ర ప్రాయోజిత పథకాలు, వీటిని రాష్ట్ర ప్రభుత్వాలు/యూటీ అడ్మినిస్ట్రేషన్లు వ్యయ భాగస్వామ్య నిబంధనల ప్రకారం ఖర్చు-భాగస్వామ్య ప్రాతిపదికన అమలు చేస్తాయి. పథకం మార్గదర్శకాలు రాష్ట్రాలు/యూటీలతో
భాగస్వామ్యం అవుతాయి.
మహిళా, శిశు అభివృద్ధి మంత్రిత్వ శాఖ ప్రధాన లక్ష్యం స్త్రీలు, పిల్లల కోసం రాష్ట్ర చర్యలోని అంతరాలను పరిష్కరించడం, లింగ సమానత్వం, పిల్లల కేంద్రీకృత చట్టం, విధానాలు, కార్యక్రమాలను రూపొందించడానికి, మహిళలకు అందించడానికి అంతర్
మంత్రిత్వ, అంతర్-విభాగాల కలయికను ప్రోత్సహించడం వంటి చర్యలు చేపడుతుంది. పిల్లలు అందుబాటులో ఉండే, సరసమైన, విశ్వసనీయమైన, అన్ని రకాల వివక్ష, హింస నుండి విముక్తి కలిగించే వాతావరణం కలిగి ఉంటారు. ఈ దిశలో, క్షేత్రస్థాయిలో పథకాల నిర్వహణకు బాధ్యత వహించే రాష్ట్ర ప్రభుత్వాలు, యూటీ అడ్మినిస్ట్రేషన్ల మద్దతుతో మంత్రిత్వ శాఖ పథకాల కింద లక్ష్యాలను సాధించాలని కోరింది.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
“రివ్యూ ఆఫ్ రెగ్యులేటరీ ఫ్రేమ్వర్క్ ఫర్ బ్రాడ్కాస్టింగ్ అండ్ కేబుల్ సర్వీసెస్”పై ట్రాయ్ విడుదల చేసిన సంప్రదింపుల పత్రంపై వ్యాఖ్యలు, ప్రతివ్యాఖ్యలు స్వీకరించే చివరి తేదీ పొడిగింపు
భారత టెలికాం నియంత్రణ ప్రాధికార సంస్థ ట్రాయ్, ఈ నెల 08వ తేదీన, “రివ్యూ ఆఫ్ రెగ్యులేటరీ ఫ్రేమ్వర్క్ ఫర్ బ్రాడ్కాస్టింగ్ అండ్ కేబుల్ సర్వీసెస్”పై ఒక సంప్రదింపుల పత్రాన్ని విడుదల చేసింది. సంప్రదింపు పత్రంలోని అంశాలపై సంబంధిత వర్గాల నుంచి వ్యాఖ్యలు స్వీకరించడానికి చివరి తేదీగా 05 సెప్టెంబర్ 2023ను నిర్ణయించింది. ప్రతివ్యాఖ్యలు పంపడానికి చివరి తేదీగా అదే నెల 19వ తేదీని నిర్ణయించింది.
సంప్రదింపు పత్రంపై వ్యాఖ్యలు సమర్పించేందుకు సమయం పొడిగించాలని వచ్చిన అభ్యర్థనలను దృష్టిలో ఉంచుకుని, వ్యాఖ్యలు & ప్రతివ్యాఖ్యల సమర్పణకు చివరి తేదీలను 19 సెప్టెంబర్ 2023 & 03 అక్టోబర్ 2023 వరకు ట్రాయ్ పొడిగించింది.
వ్యాఖ్యలు & ప్రతివ్యాఖ్యలను ఎలక్ట్రానిక్ రూపంలో పంపవచ్చు. ఈ-మెయిల్ ఐడీలు advbcs-2@trai.gov.in, jtadvbcs-1@trai.gov.in.
దీనిపై మరింత స్పష్టత లేదా సమాచారం కావాలనుకుంటే, సలహాదారు  శ్రీ అనిల్ కుమార్ భరద్వాజ్ను ఫోన్ ద్వారా సంప్రదించవచ్చు. ఫోన్ నంబరు +91-11-23237922.
యువజన వ్యవహారాలు, క్రీడల మంత్రిత్వ శాఖ
ఒక వారం ముందుగా.. డిసెంబర్ 12న ముగియనున్న జాతీయ పురుషుల హాకీ క్యాంప్
భారత క్రీడా ప్రాధికారిక సంస్థ  బెంగళూరు క్యాంపస్లో జరుగుతున్న జాతీయ పురుషుల హాకీ శిబిరం ఒక వారం ముందుగా డిసెంబర్ నెల 12వ తేదీనే ముగియనుంది. వాస్తవంగా ఈ శిబిరం డిసెంబరు 18న ముగియాల్సి ఉంది. పురుషుల సీనియర్ హాకీ జట్టు చీఫ్ కోచ్ సిఫారసు మేరకు ఈ శిబిరాన్ని
ఒక వారం ముందుగానే ముగించనున్నారు. నాలుగు నెలల నిరంతర శిక్షణ తరువాత ఈ శిబిరాన్ని డిసెంబరు 12వ తేదీన ముగించి.. జనవరి 5వ తేదీ వరకు అంటే మూడు వారాలు అథ్లెట్లకు దీర్ఘ విరామం ఇవ్వాలని నిర్ణయించారు.
ఈ మూడు వారాల విరామంలో అథ్లెట్లకు చీఫ్ కోచ్ మరియు పురుషుల సీనియర్ టీం యొక్క సైంటిఫిక్ అడ్వైజర్ పూర్తి చేయడానికి గాను సమగ్ర బలం మరియు కండిషనింగ్ కార్యక్రమం నిర్వహించబడుతుంది. కరోనా మహమ్మారి కారణంగా మార్చిలో దేశ వ్యాప్తంగా లాక్డౌన్ విధించిన తరువాత భారత పురుషుల హాకీ జట్టు ఈ ఏడాది ఆగస్టు నుండి శాయి బెంగళూరు కేంద్రంలో శిక్షణను పొందుతోంది.
వచ్చే ఏడాది జరగాల్సిన ఒలింపిక్స్కు జట్టు ఇప్పటికే అర్హత సాధించిన సంగతి తెలిసిందే.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
డిజిటల్ లైఫ్ సర్టిఫికెట్ను ప్రోత్సహించేందుకు దేశవ్యాప్త ప్రచారం
కేంద్ర ప్రభుత్వ పింఛనుదారులకు డిజిటల్ లైఫ్ సర్టిఫికెట్ను ప్రోత్సహించడం కోసం సిబ్బంది, ప్రజా ఫిర్యాదులు, ఫించన్ల మంత్రిత్వ శాఖ పరిధిలోని పింఛను & పింఛనుదారుల సంక్షేమ విభాగం దేశవ్యాప్త ప్రచారాన్ని ప్రారంభించింది. నవంబర్ 2021లో కేంద్ర సహాయమంత్రి  డాక్టర్ జితేంద్ర సింగ్ లైఫ్ మైలురాయి అయిన సర్టిఫికెట్ను మొబైల్ ఫోన్ ద్వారా ముఖ ధ్రువీకరణను సమర్పించే సాంకేతిక పద్ధతిని ప్రారంభించారు. ప్రస్తుతం విభాగం డిజిటల్ మోడ్ ద్వారా లైఫ్ సర్టిఫికెట్ను ప్రోత్సహించేందుకు, ముఖ ధ్రువీకరణ సాంకేతికత పద్ధతికి మరింత ప్రాచుర్యం తేవడం కోసం ప్రత్యేక దేశవ్యాప్త ప్రచారాన్ని ప్రారంభిస్తోంది.
రిజిస్టర్ అయిన పెన్షనర్ల అసోసియేషన్లు, పింఛనును చెల్లించే బ్యాంకులు, భారత ప్రభుత్వ మంత్రిత్వ శాఖలు, సిజిహెచ్ఎస్ వెల్నెస్ సెంటర్లను లైఫ్ సర్టిఫికెట్ను సమర్పించేందుకు, పింఛనుదారుల జీవితాన్ని సులభతరం చేసేందుకు ప్రత్యేక శిబిరాలను నిర్వహించడం ద్వారా డిజిటల్ లైఫ్ సర్టిఫికెట్ / ముఖ ధ్రువీకరణ పద్ధతిని ప్రోత్సహించవలసిందిగా ఆదేశాలు జారీ చేశారు.
ఈ సిరీస్లో, పింఛన్లు& పింఛనుదారుల సంక్షేమ విభాగానికి చెందిన కుమారి దెబోరా ఉమేష్ ,శ్రీ ఆండ్రూ జొమావియా కర్తక్  కుమారి తాన్యా రాజ్పుట్ ల నాయకత్వంలోని బృందం స్టేట్ బ్యాంక్ ఆఫ్ ఇండియా ఆవరణలో కేంద్ర ప్రభుత్వ పింఛనుదారుల కోసం ఢిల్లీలోని ఆర్కెపురం, సెక్టార్ -1లో ఎజిఎం నాయకత్వంలో1 1 నవంబర్ 2022న ఆర్కె పురం బ్రాంచిలో జరుగనున్న ప్రచార శిబిరాన్ని సందర్శిస్తారు. అనంతరం, సెక్టార్ -2 నాయిడాలో 12 నవంబర్ 2022న సందర్శిస్తారు.
డిజిటల్ పద్ధతిద్వారా తమ లైఫ్ సర్టిఫికెట్లను సమర్పించాలనుకునే పింఛనుదారులందరూ ఈ కేంద్రానికి రావచ్చు.
ప్రధాన మంత్రి కార్యాలయం
మాల్దీవుల అధ్యక్షుడికి , ప్రధానమంత్రి శ్రీ నరేంద్రమోదీకి మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ , మాల్దీవుల అధ్యక్షుడు ఇబ్రహిం మహ్మద్ సోలిహ్ తో ఈరోజు టెలిఫోన్లో మాట్లాడారు.
(ఇరువురు నాయకులు తమ తమ దేశాలలో కోవిడ్ -19 మహమ్మారి ప్రస్తుత స్థితి గురించి తాజా సమాచారం తెలుసుకున్నారు.
సార్క్ దేశాల మధ్య అంగీకరించిన సమన్వయ పద్ధతులను చురుకుగా అమలు చేస్తుండడం పట్ల ఇరువురు నాయకులూ సంతృప్తి వ్యక్తం చేశారు..
ఇంతకుముందు మాల్దీవులకు భారత్ పంపిన వైద్య బృందం, ఇండియా మాల్దీవులకు బహుమతిగా ఇచ్చిన అత్యవసర మందులు , అక్కడ కరోనా వైరస్ను నియంత్రించడానికి ఉపయోగపడడం పట్ల ప్రధానమంత్రి సంతోషం వ్యక్తం చేశారు.
పర్యాటక రంగ ఆర్థికవ్యవస్జపై ఆధారపడిన మాల్దీవుల వంటి దేశానికి కరోనా నుంచి ఎదురైన ప్రత్యేక సవాలును గుర్తిస్తూ ప్రధానమంత్రి, కోవిడ్ -19 కారణంగా మాల్దీవులపై ఆరోగ్య , ఆర్థిక ప్రభావాన్ని తగ్గించేందుకు భారతదేశం తన మద్దతు కొనసాగిస్తుందని హామీ ఇచ్చారు.
ప్రస్తుత ఆరోగ్య సంక్షోభానికి సంబంధించి తలెత్తిన పరిస్థితిపైన, ఇతర ద్వైపాక్షిక అంశాలపైన ఉభయదేశాల అధికారులు ఎప్పటికప్పుడు సంప్రదింపులు జరిపేందుకు ఇరువురు నాయకులూ అంగీకరించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
"ఫోర్టిఫికేషన్ ఆఫ్ రైస్ అండ్ డిస్ట్రిబ్యూషన్ అండర్ పబ్లిక్ డిస్ట్రిబ్యూషన్ సిస్టం" పైలట్ పథకం కింద 11 రాష్ట్రాలలోని గుర్తించబడిన జిల్లాల్లో బలవర్థకమైన బియ్యం పంపిణీ
పైలట్ పథకం రూ.174.64 కోట్ల వ్యయంతో 2019-20 నుంచి 3 సంవత్సరాల కాలపరిమితితో కొనసాగుతుంది
"బియ్యాన్ని బలవర్థకం చేయడం మరియు దానిని ప్రజా పంపిణీ వ్యవస్థ కింద పంపిణీ చేయడం" అనే కేంద్ర ప్రాయోజిత పైలట్ పథకానికి భారత ప్రభుత్వం ఆమోదం తెలిపింది. 2019-20లో ప్రారంభమై మూడు సంవత్సరాల కాలానికి పంపిణీ పథకం కొనసాగుతుంది. దీనికి గాను మొత్తం రూ. 174.64 కోట్లు కేటాయించడం జరిగిందని కేంద్ర వినియోగదారుల వ్యవహారాలు, ఆహారం మరియు ప్రజాపంపిణీ శాఖ సహాయ మంత్రి శ్రీ అశ్వినీ కుమార్ చౌబే తెలిపారు. ఈరోజు రాజ్యసభలో అడిగిన ప్రశ్నకు మంత్రి లిఖిత పూర్వక సమాధానంగా ఈ విషయాన్ని తెలియజేశారు. పైలట్ పథకం 15 రాష్ట్రాల్లోని 15 జిల్లాలపై దృష్టి సారిస్తుంది. ప్రాధానంగా ఒక్కో రాష్ట్రానికి 1 జిల్లాను ఇందుకు గుర్తించారు.. పైలట్ స్కీమ్కు సమ్మతించిన 15 రాష్ట్రాల్లో ఇప్పటివరకు మొత్తం పదకొండు  రాష్ట్రాలు అంటే ఆంధ్రప్రదేశ్, గుజరాత్, మహారాష్ట్ర, తమిళనాడు, ఛత్తీస్గఢ్, ఉత్తరప్రదేశ్, ఒడిశా, తెలంగాణ, మధ్యప్రదేశ్, ఉత్తరాఖండ్, జార్ఖండ్ రాష్ట్రాలు పైలట్ పథకం కింద వారి గుర్తించిన జిల్లాల్లో ఫోర్టిఫైడ్ బియ్యాన్ని పంపిణీ చేసినట్లు నివేదించాయి. పైలట్ పథకం కింద ఇప్పటివరకు మొత్తంగా 3.64 లక్షల మెట్రిక్ టన్నుల  బలవర్ధక బియ్యం పంపిణీ చేయబడింది. ఫోర్టిఫికేషన్ చేయడానికి కిలోకు 73 పైసల అధనపు వ్యయం అవుతోంది. ఈ ధరను రాష్ట్రాలు/కేంద్రపాలిత ప్రాంతాలు మిల్లర్లకు బలవర్థకమైన బియ్యం ఉత్పత్తి కోసం ఏకరీతిగా రీయింబర్స్ చేస్తాయి. ఈశాన్య-తూర్పు, కొండ ప్రాంతాలలో 90:10 నిష్పత్తిలో కేంద్రం మరియు రాష్ట్రాలు/UTల మధ్య పంచబడతాయి. ద్వీప రాష్ట్రాలు/యూటీలలలో మరియు మిగిలిన రాష్ట్రాల విషయంలో ఈ రీయింబర్స్ విధానం 75:25 నిష్పత్తిలో ఉంటుంది.
రక్షణ మంత్రిత్వ శాఖ
పోర్ట్ బ్లెయిర్ లో కోవిడ్-19 నివారణ చర్యల్లో సహాయపడుతున్న భారత నావికాదళం.
కోవిడ్-19 సంక్షోభ సమయంలో చేపడుతున్న సహాయ చర్యల్లో భాగంగా నావెల్ ఎయిర్ స్టేషన్  ఉత్క్రోష్ మరియు మెటీరియల్ ఆర్గనైజేషన్  సంయుక్తంగా పోర్ట్ బ్లెయిర్ లో ఆహార సరఫరా చేపట్టింది.
ఎయిర్ స్టేషన్ మౌలిక సదుపాయాల అభివృద్ధి పనులలో పనిచేస్తున్న 155 మంది కూలీలకోసం ఎన్.ఏ.ఎస్. ఉత్క్రోష్ ఆహార సరఫరా శిబిరాన్ని ఏర్పాటు చేసింది. ఈ కూలీలు ప్రస్తుతం ఎయిర్ స్టేషన్ పరిసరప్రాంతాల్లోనే ఉన్నారు.
మెటీరియల్ ఆర్గనైజేషన్  కు చెందిన ఒక బృందం వనవాసి కళ్యాణ్ ఆశ్రమాన్ని సందర్శించి, అక్కడ సిబ్బందికీ, పిల్లలకీ భోజనంతో పాటు ఇతర ఆహార పదార్ధాలు పంపిణీ చేశారు. వనవాసి కళ్యాణ్ ఆశ్రమం అనే ఈ లాభాపేక్ష లేని సంస్థ ఆదివాసీ పిల్లలకు వసతి, ఆహారం కల్పిస్తుంది. ఈ సంస్థకు పోర్ట్ బ్లెయిర్ లో 38 పిల్లలకు వసతి కల్పిస్తున్న ఒక యూనిట్ ఉంది. పోర్ట్ బ్లెర్ లో వైద్య సౌకర్యం కోసం వచ్చే ఆదివాసీ కుటుంబాల వారికి ఈ సంస్థ వసతి సౌకర్యం కూడా కల్పిస్తుంది. ఈ బృందం ఆక్కడి సిబ్బందికీ, పిల్లలకీ కోవిడ్-19 పై అవగాహన కల్పించడంతో పాటు, లాక్ డౌన్ సమయంలో ఈ మహమ్మారి వ్యాప్తి చెందకుండా తీసుకోవలసిన జాగ్రత్తల గురించి కూడా వారికి తెలియజేస్తోంది.
హోం మంత్రిత్వ శాఖ
"వలసదారులు మరియు స్వదేశానికి తిరిగి వచ్చిన వారికి సహకారం మరియు పునరావాసం” కల్పించేందుకు అమలు చేస్తున్న ఏడు రక్షణ ఉప పథకాలను 2021-22 నుంచి 2025-26 వరకు కొనసాగించేందుకు ఆమోదం తెలిపిన శ్రీ నరేంద్ర మోదీ నాయకత్వంలోని కేంద్ర ప్రభుత్వం 1,452 కోట్ల రూపాయల వ్యయంతో అమలు కానున్న పథకాలు
కేంద్రం ఆమోదంతో శ్రీ అమిత్ షా నాయకత్వంలో పథకాల ఫలాలు లబ్ధిదారులకు చేరేలా చర్యలు అమలు చేయనున్న కేంద్ర హోం మంత్రిత్వ శాఖ
"వలసదారులు మరియు స్వదేశానికి తిరిగి వచ్చిన వారికి సహకారం మరియు పునరావాసం” కల్పించేందుకు అమలు చేస్తున్న ఏడు రక్షణ ఉప పథకాలను 2021-22 నుంచి 2025-26 వరకు కొనసాగించేందుకు కేంద్రంలో శ్రీ నరేంద్ర మోదీ ప్రభుత్వం ఆమోదం తెలిపింది. 1,452 కోట్ల రూపాయల వ్యయంతో ప్రస్తుతం అమలు జరుగుతున్న పథకాలు కొనసాగుతాయి. ప్రభుత్వం నుంచి ఆమోదం లభించడంతో పథకాల ప్రయోజనాలు లబ్ధిదారులకు చేరేలా చూసేందుకు శ్రీ అమిత్ షా నాయకత్వంలో కేంద్ర హోం మంత్రిత్వ శాఖ చర్యలు తీసుకుంటుంది.
పునరావాసం కారణంగా నష్టపోయిన వలసదారులు మరియు స్వదేశానికి తిరిగి వచ్చిన వారికి ఈ పథకాల వల్ల ప్రయోజనం కలుగుతుంది. ఈ పథకాలు సహేతుకమైన ఆదాయాన్ని ఆర్జించి ప్రధాన ఆర్థిక వ్యవస్థలో భాగస్వాములు అయ్యేందుకు వలసదారులు మరియు స్వదేశానికి తిరిగి వచ్చిన వారికి అవకాశం కలిగిస్తాయి.
కేంద్ర ప్రభుత్వం వివిధ సందర్భాలలో వివిధ పథకాలను ప్రారంభించి అమలు చేస్తున్నది. సహాయ సహకారం అందించేందుకు రూపొందించిన ఏడు పథకాల వివరాలు:
జమ్మూ మరియు కాశ్మీర్ మరియు ఛంబ్లోని పాకిస్తాన్ ఆక్రమిత ప్రాంతాలకు చెందిన నిర్వాసిత కుటుంబాలకు సహకారం మరియు పునరావాసం, శ్రీలంక తమిళ శరణార్థులకు సహాయ సహకారాలు, త్రిపురలోని బ్రూస్ సహాయ శిబిరాల్లో ఉంటున్న వారికి సహాయ సహాయం, 1984 సిక్కు వ్యతిరేక అల్లర్ల బాధితులకు మెరుగైన సహకారం, తీవ్రవాదుల, తిరుగుబాటు, మత/వామపక్ష తీవ్రవాద హింస మరియు సరిహద్దుల్లో జరిగిన ఎదురు కాల్పులు మరియు దేశంలో గని/ఐఈడీ పేలుళ్ల బాధితుల తో సహా తీవ్రవాద హింసలో నష్టపోయిన బాధిత ప్రజల కుటుంబాలకు ఆర్థిక సహాయం మరియు ఇతర సౌకర్యాలు, సెంట్రల్ టిబెటన్ రిలీఫ్ కమిటీ కి గ్రాంట్-ఇన్-ఎయిడ్ అందించేందుకు ఈ పథకాలు అమలు జరుగుతున్నాయి.
వీటితో పాటు గతంలో బంగ్లాదేశ్ కి చెంది ప్రస్తుతం కూచ్ బీహార్ జిల్లాలో ఉన్న 51 ప్రాంతాల్లో మౌలిక సదుపాయాలను అభివృద్ధి చేసేందుకు, బంగ్లాదేశ్ నుంచి తితిలి వచ్చిన భారత శరణార్థులకు పునరావాసం కల్పించేందుకు కేంద్ర ప్రభుత్వం పశ్చిమ బెంగాల్ ప్రభుత్వానికి గ్రాంట్-ఇన్- ఎయిడ్ అందిస్తోంది.
వ్యవసాయ మంత్రిత్వ శాఖ
ప్రధాన మంత్రి కిసాన్ సమ్మాన్ నిధి  పథకం లో భాగం గా అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు సంబంధించినంతవరకు వారి డేటా ను విధి గా ఆధార్ తో జతపరచుకోవాలన్న ఆవశ్యకత విషయం లో సడలింపు ను ఒక సంవత్సరం పాటు 2020 ఏప్రిల్ 1వ తేదీ నుండి వర్తించేటట్లుగా పొడిగించేందుకు ఆమోదం తెలిపిన మంత్రిమండలి
ప్రధాన మంత్రి కిసాన్ సమ్మాన్ నిధి  పథకం లో భాగం గా అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు ప్రయోజనాల ను విడుదల చేయడం కోసం లబ్ధిదారులు వారి యొక్క డేటా ను విధి గా ఆధార్ తో జోడింపచేసుకోవలసిన అవసరం విషయం లో 2021 మార్చి నెల 31వ తేదీ వరకు సడలింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం తన ఆమోదాన్ని తెలిపింది.
ప్రధాన మంత్రి కిసాన్ సమ్మాన్ నిధి  స్కీము ను గౌరవనీయులైన ప్రధాన మంత్రి 2019వ సంవత్సరం ఫిబ్రవరి 24వ తేదీ న ప్రారంభించారు. దేశం అంతటా సాగు చేసుకొనేందుకు యోగ్యమైన భూమి ని కలిగివున్నటువంటి రైతు కుటుంబాలన్నిటికి ఆదాయం పరం గా తోడ్పాటు ను సమకూర్చడం అనేది ఈ యొక్క పథకం తాలూకు లక్ష్యం గా ఉన్నది; అయితే ఇందులో కొన్ని రకాలైన మినహాయింపులు ఉన్నాయి. ఈ పథకం లో భాగం గా, ప్రతి సంవత్సరం కాలం లోనూ 6,000 రూపాయల మొత్తాన్ని- ఒక్కొక్క సారీ 2,000 రూపాయల కిస్తీ చొప్పున నాలుగేసి నెలల కాలాని కి ఒక కిస్తీ రూపం లో- 3 పర్యాయాలు గా లబ్ధిదారుల బ్యాంకు ఖాతాల లోకి నేరు గా విడుదల చేయడమైంది. ఈ స్కీము 2018వ సంవత్సరం డిసెంబరు 1వ తేదీ నుండి అమలవుతున్నది. 2019వ సంవత్సరం డిసెంబరు 1వ తేదీ నుండి అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల విషయం లో తప్ప, రాష్ట్ర ప్రభుత్వాలు / కేంద్రపాలిత ప్రాంత పాలన యంత్రాంగాలు పిఎమ్-కిసాన్ పోర్టల్ లో అప్ లోడ్ చేసిన లబ్ధిదారుల యొక్క ఆధార్ తో జోడించినటువంటి డేటా ద్వారా మాత్రమే, ప్రయోజనాల ను విడుదల చేయడం జరుగుతున్నది; అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లో ఆధార్ ప్రక్రియ స్వల్ప స్థాయి లో మాత్రమే ఆచరణాత్మకం అయినటువంటి కారణం గా ఆ ప్రాంతాల కు ఈ యొక్క డేటా - ఆధార్ సీడింగ్ అనే అవసరం నుండి మాత్రం 2020వ సంవత్సరం మార్చి 31 వ తేదీ వరకు మినహాయింపు ను ఇవ్వడమైంది.
అసమ్, మేఘాలయ రాష్ట్రాలు మరియు జె&కె, ఇంకా లద్దాఖ్ కేంద్ర పాలిత ప్రాంతాల లబ్ధిదారుల కు సంబంధించినంతవరకు వారి డేటా ను విధి గా ఆధార్ తో జతపరచుకోవాలన్న ఆవశ్యకత తాలూకు పనులు పూర్తి కావడానికి మరింత అధిక కాలం పట్టవచ్చునని అంచనా వేయడమైంది. మరి ఈ రాష్ట్రాల / కేంద్ర పాలిత ప్రాంతాల లబ్ధిదారులు తప్పనిసరి గా వారి డేటా యొక్క ఆధార్ సీడింగ్ అవసరం నుండి మినహాయింపు అనే దాని ని పొడిగించనట్లయితే గనక, సదరు స్కీము తాలూకు ప్రయోజనాల ను 2020 ఏప్రిల్ 1వ తేదీ తరువాతి నుండి అందుకొనే స్థితి లో ఉండలేకపోవచ్చు.
ఈ రాష్ట్రాల లో / కేంద్ర పాలిత ప్రాంతాల లో కనీసం ఒక్క కిస్తీ అయినా చెల్లింపు జరిగినటువంటి లబ్ధిదారు రైతు ల మొత్తం సంఖ్య 2020వ సంవత్సరం ఏప్రిల్ 8వ తేదీ నాటి కి అసమ్ లో 27,09,586 మంది లబ్ధిదారులు గాను, మేఘాలయ లో 98,915 మంది లబ్ధిదారులు గాను, ఇక జె&కె, ఇంకా లద్దాఖ్ లు రెంటి ని కలుపుకొని 10,01,668 లబ్ధిదారులు గాను నమోదైంది.
(
భారత పోటీ ప్రోత్సాహక సంఘం
అదానీ గ్రీన్ ఎనర్జీ, టోటల్ ఎస్.ఏ.ల ఉమ్మడి విద్యుత్తు సంస్థ ఏర్పటుకు సీసీఏ పచ్చజెండా
భారత్లో సౌరశక్తి ద్వారా విద్యుత్తు ఉత్పత్తకి లైన్ క్లియర్
అదానీ గ్రీన్ ఎనర్జీ లిమిటెడ్ మరియు టోటల్ ఎస్.ఎ. సంస్థలు సంయుక్తంగా కలిసి భారత్లో సౌరశక్తి ద్వారా విద్యుత్తును ఉత్పత్తి చేసేందుకు మార్గం సుగమమైంది. ఈ రెండు సంస్థలు కలిసి ఏర్పాటు చేయదలచిన జాయింట్ వెంచర్  ప్రతిపాదనకు కాంపిటీషన్ కమిషన్ ఆఫ్ ఇండియా  తన ఆమోదాన్ని తెలిపింది. ఈ రెండు సంస్థల జేవీ ప్రతిపాదనలో భాగంగా అదానీ గ్రీన్ ఎనర్జీ లిమిటెడ్ తన అనుబంధ సంస్థలలో కొన్నింటిని కొత్తగా ఏర్పాటు చేసే ఉమ్మడి సంస్థకు బదిలీ చేయనుంది. తదనంతరం టోటల్ ఎస్.ఎ. సంస్థ ప్రత్యక్షంగా గానీ లేదా పరోక్షంగా గానీ జేవీ సంస్థలో 50 శాతం మేర ఈక్విటీ క్యాపిటల్ను కొనుగోలు చేయనుంది. టోటల్ ఎస్.ఎ. సంస్థ అంతర్జాతీయంగా పేరున్న టోటల్ గ్రూపు మాతృ సంస్థ. టోటల్ గ్రూప్ అంతర్జాతీయ సమీకృత విద్యుత్తు ఉత్పత్తి రంగంతో పాటు చమురు మరియు గ్యాస్ రంగంలోనూ మేటి సంస్థగా వ్యాపార సేవలనందిస్తోంది. టోటల్ గ్రూపు సంస్థ భారత్లో పునరుత్పాదక ఇంధనోత్పత్తితో పాటు విద్యుత్తు ఉత్పత్తి రంగంలోనూ పాలుపంచుకుంటోంది. మరోవైపు ఆదానీ సంస్థ కూడా ఆయా రంగాలలో నిమగ్నమై ఉన్న విషయం తెలిసిందే.
(Visitor Counter : 76
సమాచార, ప్రసార మంత్రిత్వ శాఖ
డాక్టర్ బాబాసాహెబ్ అంబేడ్కర్పై 1968నాటి అరుదైన లఘుచిత్రాన్ని సేకరించిన ఎన్ఎఫ్ఏఐ
డాక్టర్ బాబాసాహెబ్ అంబేడ్కర్పై 1968లో రూపొందించిన అరుదైన లఘుచిత్రాన్ని భారత జాతీయ చలనచిత్ర భాండాగారం  కొనుగోలు చేసింది. ఈ చిత్రాన్ని 1968 జూలైలో మహారాష్ట్ర ప్రభుత్వ ప్రచార విభాగం సంచాలకులు “మహాపురుష్ డాక్టర్ అంబేడ్కర్' పేరిట నిర్మించారు. ‘వాట్కర్ ప్రొడక్షన్స్’ పతాకంపై నామ్దేవ్ వాట్కర్ దర్శకత్వం వహించిన ఈ 18 నిమిషాల లఘు చిత్రానికి ప్రముఖ సంగీత దర్శకుడు దత్తా దావజేకర్ సంగీతం సమకూర్చారు. అలాగే ప్రసిద్ధ చలనచిత్ర నటుడు డేవిడ్ అబ్రహామ్ ఈ చిత్రానికి వ్యాఖ్యాతగా వ్యవహరించారు. మరాఠీ చిత్ర పరిశ్రమలో ప్రముఖ నటుడు-దర్శకుడైన నామ్దేవ్ వాట్కర్ 1957లో సులోచన నటించిన ‘అహెర్’ 1956లో హన్సా వాడ్కర్ నటించిన ‘ముల్గా’వంటి చిత్రాలకు రచనతోపాటు దర్శకత్వ బాధ్యతలను కూడా నిర్వర్తించారు. అంతకుముందు 1952లో పి.ఎల్.దేశ్పాండేతో సంయుక్తంగా రామ్ గబలే చిత్రం ‘ఘర్ధానీ’కి కథారచన చేశారు.
“భారత రాజ్యాంగ నిర్మాణ వాస్తుశిల్పి డాక్టర్ బి.ఆర్.అంబేడ్కర్ 130 జయంతిని ఏప్రిల్ 14న నిర్వహించనున్న నేపథ్యంలో ఆయనపై రూపొందిన లఘుచిత్రం సరైన సమయంలో లభ్యం కావడం హర్షదాయకం. డాక్టర్ అంబేడ్కర్ జీవితంలోని ముఖ్య ఘట్టాలను ఈ లఘుచిత్రం కల్పిత కథ రూపంలో తెలియజేస్తుంది. దీంతోపాటు ఆయన తదుపరి సంవత్సరాల జీవిత విశేషాల ప్రత్యక్ష దృశ్యాలు కూడా దీనితోపాటు లభించాయి” అని ‘ఎన్ఎఫ్ఏఐ’ సంచాలకులు ప్రకాష్ మాగ్దం పేర్కొన్నారు. ఇక ఈ చిత్రంలో డాక్టర్ అంబేడ్కర్ బౌద్ధమత స్వీకారం, నేపాల్ పర్యటనసహా ముంబైలోని దాదర్ చౌపటీలో ఆయన అంతిమయాత్ర ఊరేగింపు సన్నిహిత దృశ్యాలు కూడా ఉన్నాయి. ఈ చిత్రానికి మధుకర్ ఖంకర్ ఛాయాగ్రాహకుడు కాగా, జి.జి.పాటిల్ ఎడిటర్గా పనిచేశారు.
“ఈ చిత్రం వాస్తవంగా 35 మిల్లీమీటర్ల ఫిల్మ్తో నిర్మించబడినా ప్రస్తుతం లభ్యమైన నకలు 16 మి.మీ. విధానంలోనిది కావడం గమనార్హం. ఇది బహుశా గ్రామీణ ప్రాంతాల్లో ప్రదర్శనకు ఉద్దేశించబడినది కావచ్చు. ఈ కాపీ పరిస్థితి ఓ మోస్తరుగా ఉన్నందున త్వరలో దీని డిజటలీకరణకు ప్రణాళిక సిద్ధం చేస్తున్నాం. తద్వారా ఇది ప్రజలకు సరైన రీతిలో అందుబాటులోకి వస్తుంది” అని ప్రకాష్ మాగ్దమ్ చెప్పారు. ఇక “వ్యక్తిగతంగా ఇటువంటి పురాతన కళాఖండాలు సేకరించే వ్యక్తులు, పంపిణీదారులుసహా ఇతరులంతా ముందుకు వచ్చి చలనచిత్రాలు, దృశ్య ఖండికలను భద్రపరచడం కోసం ‘ఎన్ఎఫ్ఏఐ’కి అందుజేయాల్సిందిగా మేం విజ్ఞప్తి చేస్తున్నాం” అని ఆయన అన్నారు.
నౌకారవాణా మంత్రిత్వ శాఖ
కొత్త కంటైనర్ స్కానర్ ఏర్పాటుతో ఎగ్జిమ్ ట్రేడ్ని పెంచడం లక్ష్యంగా ముందుకు సాగుతున్న పరదీప్ పోర్ట్ ట్రస్ట్
సులభ వ్యాపార నిర్వహణ  చొరవలో భాగంగా పరదీప్ పోర్ట్ సంస్థ పీఐసీటీ టెర్మినల్ దగ్గర మొబైల్ ఎక్స్- రే కంటైనర్ స్కానింగ్ సిస్టమ్  ఏర్పాటు చేయబడింది. మొత్తం 30 కోట్ల వ్యయంతో దీనిని ఏర్పాటు చేశారు. పోర్టులో కంటైనర్ల భౌతిక పరీక్ష, పోర్టులో కంటైనర్లు నిలిచి ఉండే సమయాన్ని తగ్గించడమే లక్ష్యంగా దీనిని ఏర్పాటు చేశారు. ఎంఎక్స్సీఎస్ వ్యవస్థ యొక్క విజయవంతమైన ట్రయల్ రన్ చేసిన తరువాత, అటామిక్ ఎనర్జీ రెగ్యులేటరీ బోర్డ్  పారదీప్ కస్టమ్స్ వారు తమ నిత్య కార్యకలాపాలలో ఈ స్కానింగ్ వ్యవస్థను వినియోగించేందుకు 2021 ఆగస్టు 27 న లైసెన్స్ జారీ చేసింది. ఆ స్కానర్ ఒక గంటకు 25 కంటైనర్ల వరకు స్కాన్ చేయగలదు, ట్రేడ్ అప్గ్రేడ్ సెక్యూరిటీ మరియు జీరో అవాంతరాలతో తమ కంటైనర్లను నేరుగా బయటకు తరలించడానికి ఇది వీలు కల్పిస్తుంది. ఇది పరిశ్రమల యొక్క దీర్ఘకాల అవసరాలను తీర్చడానికి పోర్ట్ ద్వారా కంటైనర్లలో పలు ముక్కలు చేయని మెటాలిక్ స్క్రాప్ మెటీరియల్స్ తరలింపును సులభతరం చేస్తుంది. ఎగ్జిమ్ వాణిజ్యానికి సహాయపడటానికి లాజిస్టిక్ ఖర్చును తగ్గించడానికి పారదీప్ పోర్ట్ ట్రస్ట్  నిరంతర ప్రయత్నాలు చేస్తోంది. ప్రభుత్వ ఈజ్ ఆఫ్ డూయింగ్ బిజినెస్ చొరవకు అనుగుణంగా ఈ కార్యక్రమాలు ఉన్నాయి. కొత్త స్కానర్ కార్యకలాపాలు పరదీప్ పోర్టులో కంటైనర్ వాల్యూమ్ను పెంచుతుందని భావిస్తున్నారు. ఆర్సీఎల్, జెడ్ఐఎం ఇంటర్నేషనల్ షిప్పింగ్ లైన్ మరియు శ్రేయాస్ షిప్పింగ్ వంటి షిప్పింగ్ లైన్లు పోర్టుకు క్రమం తప్పకుండా తమ కర్యకలాపాలకు వినియోగిస్తున్నాయి. పోర్ట్ అందించే అప్గ్రేడ్ సౌకర్యాలు మరియు భారీ డిస్కౌంట్ను పరిగణనలోకి తీసుకుని ఇతర ప్రధాన లైనర్ సంస్థలు కూడా పోర్ట్ను వినియోగించే విషయంలో ఆయా కంపెనీలను అనుసరించే అవకాశం ఉంది.
రైల్వే మంత్రిత్వ శాఖ
గత ఏడాదితో పోలిస్తే లాక్డౌన్ వ్యవధిలో ప్రైవేట్ ఆహార ధాన్యాలు  సరుకు రవాణాలో గణనీయమైన వృద్ధి
- లాక్డౌన్ వ్యవధిలో మార్చి 25 నుండి ఏప్రిల్ 28 వరకు భారతీయ రైల్వే లోడ్ చేసిన పీఎఫ్జీ సరుకు మొత్తం 7.75 లక్షల టన్నులకు చేరిక  గత ఏడాది ఇదే కాలంలో జరిపిన రవాణా సుమారు 6.62 లక్షల టన్నులు  మాత్రమే
- భారతీయ రైల్వే ఆహార ధాన్యాలు వంటి వ్యవసాయ ఉత్పత్తులను సకాలంలో తీసుకునేలా అన్ని ప్రయత్నాలు చేస్తోంది, నిరంతరాయంగా సరుకు సరఫరా గోలుసు కొనసాగేలా చర్యలు
కోవిడ్-19 కారణంగా లాక్డౌన్ అమలవుతున్న నేపథ్యంలో దేశ వ్యాప్తంగా ఆహార ధాన్యాలు వంటి నిత్యావసర వస్తువుల లభ్యత ఉండేలా నిర్ధారించడంలో భాగంగా భారతీయ రైల్వే సరుకు రవాణా మరియు పార్శిల్ సేవలతో తన ప్రయత్నాలను కొనసాగిస్తోంది. ఈ ఏడాది మార్చి 25వ తేదీ నుండి ఏప్రిల్ 28 వరకు లాక్డౌన్ అమలులో ఉన్న కాలంలో, అన్ని భారతీయ గృహాల వంటశాలల్లో సరుకుల లోటు రాకుండా నిర్ధారించడానికి, దేశవ్యాప్తంగా 7.75 లక్షల టన్నులకు పైగా  ప్రైవేట్ ఆహార ధాన్యాలు  సరుకును లోడ్ చేశారు. గతేడాది ఇదే కాలంలో దాదాపు 6.62 లక్షల టన్నుల  పీఎఫ్జీ రవాణా మాత్రమే జరిగింది. బీహార్, ఆంధ్రప్రదేశ్, మధ్య ప్రదేశ్, రాజస్థాన్, తమిళనాడు ప్రైవేటు ఆహార ధాన్యాలు  సరుకు రవాణాలో ప్రధాన రాష్ట్రాలుగా నిలుస్తున్నాయి. ఆహార ధాన్యాలు వంటి వ్యవసాయ ఉత్పత్తులను సకాలంలో రవాణా చేసేందుకు గాను భారతీయ రైల్వే అన్ని ప్రయత్నాలు చేస్తోంది. దేశ వ్యాప్తంగా కోవిడ్-19 కారణంగా లాక్డౌన్ అమలులో ఉన్న సమయంలో వీటి సరఫరాను నిర్ధారించడానికి అన్ని ఏర్పాట్లు చేస్తోంది. లాక్డౌన్ వ్యవధిలో ఈ ముఖ్యమైన వస్తువుల లోడింగ్, రవాణా మరియు అన్లోడ్ పూర్తి స్థాయిలో జరుగుతోంది.
(లాక్డౌన్ ప్రారంభమైనప్పటి నుంచి భారతీయ రైల్వే త్వరగా పాడైపోయేందుకు అవకాశం ఉన్న పండ్లు, కూరగాయలు, పాలు, పాల ఉత్పత్తులతో పాటు వ్యవసాయ ప్రయోజనాల కోసం విత్తనాల రవాణాకు పార్శిల్ ప్రత్యేక రైలు మార్గాలను గుర్తించింది. దేశంలోని అన్ని ప్రాంతాలకు అనుసంధానత కల్పించేందుకు గాను భారతీయ రైల్వే డిమాండ్ తక్కువగా ఉన్న ఆ మార్గాల్లో కూడా రైలు సర్వీసులను నడుపుతోంది. సాధ్యమైన అన్ని ప్రదేశాలలో రైళ్ల నిలిపేందుకు వీలుగా గరిష్ఠంగా ఎన్-రూట్ స్టాప్పేజీలు ఇవ్వబడ్డాయి. తద్వారా గరిష్ఠ స్థాయిలో పార్శిల్ క్లియరెన్స్ జరిపేలా రైల్వే తగిన చర్యలు చేపడుతోంది.
ప్రధాన మంత్రి కార్యాలయం
డాక్టర్ శ్యామా ప్రసాద్ ముఖర్జీ పుణ్య తిథిసందర్భం లో ఆయన కు నమస్సులు అర్పించిన ప్రధాన మంత్రి
డాక్టర్ శ్యామా ప్రసాద్ ముఖర్జీ పుణ్య తిథి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు.
‘‘డాక్టర్ శ్యామా ప్రసాద్ ముఖర్జీ ని ఆయన పుణ్య తిథి నాడు స్మరించుకొంటున్నాను. శ్రేష్ఠమైనటువంటి ఆయన ఆశయాలు, సుస్పష్టమైనటువంటి ఆయన ఆలోచనలు, ప్రజల కు సేవ చేస్తూ ఉండాలి అనేటటువంటి ఆయన నిబద్ధత మనకు ప్రేరణ ను అందిస్తూనే ఉంటాయి. జాతీయ సమైక్యత సాధన దిశ లో ఆయన చేసిన కృషి మరపు రానిది’’ అని ప్రధాన మంత్రి ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 నిర్వహణకు మద్దతుగా రాష్ట్రాలకు కేంద్ర బృందాలు
అధిక కేసులతో తల్లడిల్లుతున్న 10 రాష్ట్రాలకు కేంద్ర బృందాలను మోహరించాలని ఆరోగ్య, కుటుంబ సంక్షేమ మంత్రిత్వ శాఖ నిర్ణయించింది. కోవిడ్-19 వ్యాప్తి నిర్వహణను సులభతరం చేయడానికి ఈ బృందాలు ఆయా రాష్ట్రాల ఆరోగ్య విభాగాలకు సహాయం చేస్తాయి.
ఆరోగ్య, కుటుంబ సంక్షేమం మంత్రిత్వ శాఖ సీనియర్ అధికారులు, సంయుక్త కార్యకర్శి స్థాయిలో ఒక నోడల్ అధికారి, ప్రజారోగ్య నిపుణుడు దీనిలో సభ్యులుగా ఉంటారు. ప్రభావిత ప్రాంతాల్లో నియంత్రణ చర్యలు చేపట్టడానికి రాష్ట్ర ఆరోగ్య శాఖకు ఈ బృందాలు సహకరిస్తాయి. ఈ కింద జిల్లాలకు బృందాలను పంపుతున్నారు:
1. గుజరాత్
2. తమిళనాడు
3. ఉత్తర ప్రదేశ్
4. ఢిల్లీ
5. రాజస్థాన్
6. మధ్యప్రదేశ్
7. పంజాబ్
8. పశ్చిమ బెంగాల్
9. ఆంధ్రప్రదేశ్
10. తెలంగాణ
అత్యధిక కేసులు ఉన్న జిల్లాల్లో ఇప్పటికే ప్రజారోగ్య నిపుణుల 20 కేంద్ర బృందాలు పంపడం జరిగింది.
ఒక అత్యున్నత స్థాయి బృందాన్ని కూడా ఇటీవలే ముంబై కి పంపారు.